**Рыс Іванс** (англ.: Rhys Ifans, [r̥ɨːs ˈivans]; імя пры нараджэнні: Рыс Оўайн Эванс (анг. Rhys Owain Evans), нар. 22 ліпеня 1967, Хаверфордуэст, Уэльс, Вялікабрытанія) — уэльскі акцёр

 і музыкант.

Біяграфія
---------

### Ранняе жыццё

Рыс Іванс нарадзіўся 22 ліпеня 1967 года ў Пембрукшыры ў сям’і педагогаў. Рыс вырас у горадзе Рыцін, у паўночным Уэльсе, і атрымаў пачатковую адукацыю ў школе *Ysgol Pentrececleyn*, дзе працавала яго маці.

Пасля Іванс паступіў у сярэднюю школу *Ysgol Maes Garmon* у Молдзе, Флінтшыр. Па сканчэнні яшчэ некаторага часу ён стаў вывучаць акцёрскае майстэрства ў розных моладзевых тэатральных аб’яднаннях.

### Кар’ера

У 1990 годзе Рыс Іванс прыняў удзел у стварэнні дзіцячай віктарыны і тады ж прыцягнуў увагу прыхільнікаў творчасці. Пасля — Рыс прыняў удзел яшчэ ў масе тэлевізійных праектаў, і толькі потым стаў актыўна здымацца ў кіно і іграць у лонданскім Каралеўскім нацыянальным тэатры (Royal National Theatre). Акрамя таго, Іванс на працягу некаторага часу выступаў у рок-гурце Super Furry Animals, дэманструючы і талент вакаліста.

Сярод прац акцёра сярэдзіны дзевяностых гадоў і пачатку новага тысячагоддзя — ролі ў такіх карцінах, як «Вулічнае жыццё» (1995), «Аўгуст» (1996), «Горад-блізня» (1997), «Танцы падчас Луназы» (1998), «Трансплантант» (1999), «Нотынг Хіл» (1999), «Іржавы алюміній» (2000), «Кевін і Перы ўрабляюць усіх» (2000), «Дублёры» (2000), «Формула 51» (2001), «Кірмаш славалюбства» (2004) і «Ганібал: Узыходжанне» (2007).

У 2000 г. намінаваўся на прэмію BAFTA у якасці лепшага акцёра другога плану за ролю Знітоўка ў фільме «Нотынг Хіл», аднак перамога адышла Джуду Лоу.

У 2005 годзе Рыс стаў уладальнікам прэстыжнай прэміі BAFTA — за ролю коміка Пітэра Кука ў тэлевізійным фільме «Не толькі, але заўсёды» (2004). Дарэчы, у тым жа годзе Іванс з’явіўся ў відэа кліпе рок-гурта Oasis — знятым на песню «The Importance of Being Idle» — і тады ж ганараваўся ўзнагародай *Video Of the Year*. Не дзіва, бо Рыс Іванс ужо меў вопыт падобнага роду дзейнасці — ён здымаўся ў кліпах «God! Show Me Magic», «Hometown Unicorn» (для гурта Super Furry Animals), а таксама — у кліпах «Mulder and Scully» (для гурта Catatonia) і «Mama Told Me Not To Come» (для гурта Stereophonics).

У снежні 2006 года Рыс ізноў з’явіўся на лонданскай сцэне (апошні раз ён іграў у тэатры ў 2003) і зноў уразіў прыхільнікаў тэатра неардынарнай гульнёй.

З 2007 года акцёр стаў выступаць у складзе валійскай псіхадэлічнай рок-гурта The Peth, першы канцэрт якой адбыўся 28 верасня 2008 года — у папулярнай канцэртнай зале Брытаніі *Southampton Soul Cellar*. Аднак, неўзабаве заявіў пра свой сыход з яе.

### Асабістае жыццё

Малодшы брат Рыса, Лір, таксама акцёр. Браты разам здымаліся ў фільме «Горад-блізня».

Меў стасункі з Сіенай Мілер і нават прасіў яе рукі. Зрэшты, пара распалася, бо па прызнанні Сіены іх адносіны «ніколі не былі сур’ёзнымі… і яна не гатовая да шлюбу». Пасля разрыву з Сіенай быў заўважаны ў кампаніі з Кімберлі Сцюарт. Пачынаючы з 2011 г. сустракаецца з актрысай Ганнай Фрыл.

Зноскі
------

1. ↑
2. ↑
3. ↑  Awards for Rhys Ifans
4. ↑  Рыс Іванс / Rhys Ifans
5. ↑  Rhys Ifans: F\*\*\* Sienna Miller, I’m over it
6. ↑  Sienna Miller: I 'Totally' Love Rhys Ifans Архівавана 17 кастрычніка 2011.
7. ↑  Rhys Ifans Asks Sienna Miller to Marry Him
8. ↑  It was never that serious: Sienna Miller on her relationship with Rhys Ifans
9. ↑  Is Rhys Ifans back with Kimberly Stewart? Архівавана 25 жніўня 2011.
10. ↑  From Royal Windsor to West Hollywood: Anna Friel and Rhys Ifans go house hunting for a US love nest

Спасылкі
--------

* Rhys Ifans на сайце «*Internet Movie Database*» (англ.)
* Лагатып Вікісховішча На Вікісховішчы ёсць медыяфайлы па тэме **Рыс Іванс**

|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · Danish Film Database · Discogs · Filmportal · Internet Movie Database · КиноПоиск · MusicBrainz · Rotten Tomatoes |
| Слоўнікі і энцыклапедыі | Notable Names Database |
| 

| Нарматыўны кантроль |
| --- |
| BNC: a1080853x · BNE: XX1598390 · BNF: 14188929p · GND: 143218301 · ISNI: 0000 0001 1061 2949 · LCCN: no2002098254 · NKC: xx0085803 · NLP: A12561514 · NTA: 250630850 · NUKAT: n2009154658 · SUDOC: 08527870X · VIAF: 48904856 |

 |